Detské divadlo: Divadielko Maťo | Princezná HALABALA
2026-04-11 10:30 - 11:30 (Europe/Bratislava) | ŽiTo v SÝPKE, Moravské Lieskové 734/1, Moravské Lieskové
Pozývame všetky zvedavé deti a ich veľkáčov na nezabudnuteľný zážitok!
Príde k nám Divadielko Maťo a poriadne sa nasmejeme!
O čom divadielko bude?
Predstavenie sa začína na planéte ZEMIAK! Panuje mu kráľ Halabal. Ten má dve dcéry. Prvá sa volá Zlobrota a druhá princezná Halabala. Ešte kedysi dávno sa Zlobrota stratila. Kráľ sa o to viac bojí o Halabalu, aby neprišiel pri jej bláznivej povahe aj o ňu. Tá je však zaľúbená do Johnyho, ktorý je na kráľa príliš voľnomyšlienkársky slniečkar! V spleti udalostí sa princeznej Halabale podarí vypátrať jej sestru, ktorá je v zajatí chamtivosti a peňazí. Otázka je, či sa dá zlo prelomiť objatím a úprimosťou…
Vstup je dobrovoľný, avšak odporúčaný na 5 EUR.

Kruhy - stretnutie mamy a dcéry
2026-04-11 14:00 - 17:00 | ŽiTo v SÝPKE, Moravské Lieskové 734/1, Moravské Lieskové
Pozývame vás na podujatie usporiadavané Hankou a Evkou, ktoré chcú vytvoriť vzácny čas len pre mamy a dcéry.
O čo ide?
Jednoduché aktivity a tvorenia, ktoré podporia vaše vzájomné sebapoznanie
Spoločne strávený čas, ktorý obohatí váš vzťah
Kontakt pre prihlásenie a otázky: hana.vaverkova@gmail.com a e.michalikova@gmail.com

Príspevok: 20 EUR / dvojicha mama a dcéra

FestDobrýKvíz s Calim
2026-04-17 18:00 - 20:30 | ŽiTo v SÝPKE, Moravské Lieskové 734/1, Moravské Lieskové
Od apríla začíname s FestDobrýKvíz s Calim!
Registrácie cez link: https://forms.gle/hmPjCpQFb7qav6sZ6
CENA: 4€/osoba - dar pre kvizmajstra, deti do 12 rokov neplatia
FestDobrýKvíz s Calim je úspešný vo viac ako 15tich mestách a prichádza aj do srdcu blízkeho Žita v SÝPKE v Moravskom Lieskovom.

Aké sú pravidlá? No hlavne sa dobre zabaviť.
Kvíz nie je len o vedomostiach, ale o tom, aby ste sa s partiou, či rodinou stretli, či prípadne aj spoznali nových kamošov. Množstvo vychýtavok drží ten adrenalín a napätie o poradí tímov až do poslednej chvíle.
Pravidlá:Pre koho je kvíz určený? Pre každého človeka dobrej vôle, ktorý sa rád zabaví a dozvie niečo nové, alebo si rád prevetrá svoje znalosti z rôznych oblastí prírody, kultúry, vedy, filmu, športu, geografie... jednoducho všeobecné otázky. Zavolaj priateľov a vyskladaj si tím z 2-6 členov a vymysli si čo najúsmevnejší názov. Ak sa ti nedarí vyskladať tím, ale chceš prísť, tak tiež neváhaj. Na mieste vyskladáme tím s tzv "prindišov" a spoločne si zvolíte názov na mieste.

Samozrejme hráme aj o zaujímavé ceny odovzdané po každom kvíze tým najlepším a tu sú všeobecné pravidlá:Prihlasovanie cez formulár:tím je 2-6členov, ak ste 7 členov musíš oželieť -3body.prídi v dostatočnom časovom predstihu aspoň 15 minút pred začatím, aby si si stihol objednať nápoje, či mňamky.Budeme mať 5 kôl po 10 otázok.počas piatich kôl máš k dispozícii štyrikrát "pomocný panákovopapací bod" a to ak si družstvo objedná v počte členov tímu panáky -rundu piva, fľašu vína, alebo vybrané jedlo. Dostaneš od obsluhy za tento úkon pečiatku na zapisovací hárok.Počas kvízu sú rôzne "vylepšenia", aby bolo viac adrenalínu a i interaktivity, kde do samého záveru nevieš, kto vyhrá, nakoľko sa to vždy môže ešte zvrtnúť. Nie je to len o vedomostiach, je to aj o zábave, tak to prosím neber až tak vážne Určite sa však dozvieš veľa noviniek a spoznáš super ľudí.Externé pomôcky sú zakázané. (ak uvidíme použitie mobilu počas kola je to - 3 body). Po druhom, štvrtom a piatom kole sa dozvieš správne odpovede.Moderátor má vždy pravdu

Prvé 3 miesta sú ocenené.

. Nakoľko už v ostatných mestách a obciach mávam kapacitu naplnenú, prosím ak sa na poslednú chvíľu dozvieš, že sa nebude dať prísť, tak mi to prosím napíš cez sms/whatsapp 0905960769, aby sme miesto uvoľnili iným záujemcom.
+3body za každý nový pozvaný team (aspoň štyria noví členovia)(max 3x3 za jeden večer)+3 body nováčikovský teamAk chceš mať vystavený daňový doklad na konkrétnu osobu, či firmu, prosím uveď to dopredu vo formulári, aby sme sa nezdržiavali počas kvízu. ĎAKUJEM.Veľmi sa na Vás teším. Váš sprievodca zábavou a informáciami Ivan Cali Podolsky

TRH Sýpka Apríl
2026-04-18 08:00 - 13:00 | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 18. apríl 2026
Čas? 8:00 – 13:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod mentoringom Slow Food Pressburg

pssst: Medzi vzduchom a napätím
2026-04-18 16:00 - 20:00
https://pssst.zdruzenie.ooo
Majstri-dizajnéri hudobných nástrojov sa storočia pokúšajú v dokonalom súlade spojiť dve funkcie – interface a rezonátor – v jedinom objekte. Vo svete akustickej hudby sú klávesy, struny a slák ovladaním, kým ozvučnica zosilňuje zvuk a umožňuje ho zreteľne počuť. Huslista, klavirista, trúbkar tak držia v rukách multi-tool: 2v1 modulátor zvuku a súčasne aj jeho zosilňovač.
Táto schéma sa zmenila s objavom elektriny, kedy začali vznikať nástroje, v ktorých rezonátor nahradila elektronické zariadenie – reproduktor. Blízkosť medzi rozhraním a zdrojom zvuku už nie je nevyhnutná. Otvorili sa nové možnosti práce so zvukom aj nové spôsoby jeho použitia.
Hovorí sa, že najlepšie – a spravidla najdrahšie – sú tie reproduktory, ktoré dokážu potlačiť samy seba a sprostredkovať ten „najčistejší“ zvuk. Čo sa však stane, ak hudobník použije reproduktor nielen ako sprostredkovateľa, ale ako samostatný, plnohodnotný hudobný nástroj? Čo sa v tejto situácii odohráva medzi interpretom a ozvučením, medzi skladateľom a divákmi, medzi vzduchom a napätím?
Pozývame zistiť to na treťom vydaní koncertnej série pssst v rámci Trenčín 2026.

Celodenná akcia vzniká v spolupráci s kultúrnym centrom ŽiTo v SÝPKE v Moravskom Liekovom. Je koncipovaná ako prepojenie spoločného programu. Budeme radi ak sa zúčastníte na celej akcii, alebo si vyberiete len jej časť.
Predbežný harmonogram akcie (môže sa meniť, program sledujte na webe):
TRH Sýpka. Počas trhu diskusia s KIT a ooo
komentovaná prehliadka zvukovej inštalácie Piano Listening to Itself at Beckov castle na Beckovskom hrade
rozhovor Gordon Monahan
Eva Vozárová a Fero Király present Alvin Lucier (SK/US): I Am Sitting in a Room
ooo present Steve Reich: Pendulum Music
Gordon Monahan (CA): Speaker Swinging
komentovana prehliadka ŽiTo v SÝPKE

Popisky k dielam a medailony
Gordon Monahan (CA): Speaker Swinging
koncert, performance / 25 min

Performance Speaker Swinging je živým experimentom – uvedením elektroakustickej skladby, v ktorom traja performeri*ky rozhojdávajú reproduktory a vytvárajú tak Dopplerov efekt. Zvuková krajina živých akustických javov odráža architektúru koncertného priestoru, zatiaľ čo performeri sa potia a zápasia s udržiavaním nepretržitého toku zvuku.
Výsledkom je zvodná a miestami napätie vyvolávajúca akustická meditácia, ktorá je v skutočnosti zväčšenou, fyzickou manifestáciou miniatúrneho elektronického obvodu, kľúčového pre moduláciu zvuku – a možno aj metaforou kruhových pohybov nebeských telies.
Gordon Monahan (1956) tvorí diela pre klavír, reproduktory, video, kinetickú sochu a počítačové zvukové prostredia presahujú do rôznych žánrov – od avantgardnej koncertnej hudby až po multimediálne inštalácie a sound art. Ako skladateľ a zvukový umelec kladie do vzájomného kontrastu kvantitatívne a kvalitatívne aspekty prírodných akustických javov s prvkami mediálnych technológií, prírodného prostredia, architektúry, populárnej kultúry a živej performancie. Okrem zvukových inštalácií a performancií v oblasti sound artu komponuje aj koncertnú hudbu pre tradičné nástroje. John Cage o ňom raz povedal: „Za klavírom Gordon Monahan vytvára zvuky, aké sme ešte nepočuli.“
Od roku 1978 Monahan vystupoval a vystavoval v mnohých verejných priestoroch, múzeách, galériách a na festivaloch, vrátane Hamburger Bahnhof (Berlín), Bienále v Benátkach, Secession (Viedeň), Ultima Festival (Oslo), Hebbel Theater (Berlín), The Kitchen (New York), Walker Art Center (Minneapolis), Merkin Hall (New York) a Massey Hall (Toronto).

Eva Vozárová a Fero Király present Alvin Lucier (SK/US): I Am Sitting in a Room
Koncert / 40 min

Legendárne soundartové dielo amerického skladateľa Alvina Luciera z roku 1969 patrí medzi zásadné diela elektroakustického experimentu. Skladba pozostáva z naživo predneseného textu, ktorý sa nahráva, jeho záznam sa púšťa späť̌ do miestnosti a opätovne sa nahráva. Tento proces sa opakuje, artikulácia ľudskej reči sa postupne vytráca, slová sa stávajú nezrozumiteľnými a nahrádzajú ich čisté́ rezonančné́ harmónie a tóny miestnosti. Vďaka jedinečnej rezonančnej charakteristike každej miestnosti, v ktorej sa I Am Sitting in a Room realizuje, výsledok sa vždy líši od predošlých uvedení.

I Am Sitting in a Room skúma otázku, nakoľko hudbu vytvárajú hudobníci, nástroje alebo priestor, v ktorom sa hudba odohráva. Je absolútnym vyjadrením jedinečnosti priestoru, v ktorom sa divák a performer stretávajú.

Dielo bolo po prvý raz realizované v Guggenheimovom múzeu v New Yorku v roku 1970.

Alvin Lucier (1931–2021) bol americký skladateľ, kľúčová postava experimentálnej hudby a sound artu. Vo svojej tvorbe sa sústreďoval na fyzikálne vlastnosti zvuku, akustické javy, rezonanciu priestoru a vzťah medzi zvukom, telom a technológiou. Je autorom zásadných diel 20. storočia, ktoré presúvajú pozornosť od hudobného materiálu k procesu počúvania. V 80. rokoch 20. storočia začal písať skladby pre sólové nástroje, komorné súbory a orchester.

Fero Király je hudobník, kóder a pedagóg so slabosťou pre interdisciplinárne projekty. Je spoluzakladateľ podujatia JAMA a Združenia ooo. Hoci je známy najmä ako klavírny interpret súčasnej vážnej hudby (Philip Glass, Steve Reich a.i.) a člen združenia Cluster ensemble, sólovo sa zaujíma o digitálne technológie, sound art a rôzne presahové umelecké formy.

Eva Vozárová je dramaturgička, performerka, výskumníčka a kultúrna manažérka v slobodnom povolaní. Spoluzakladala umelecké združenie ooo a projekt JAMA v kontexte osobnosti Milana Adamčiaka, v rámci ktorých sa venuje kurátorskej a autorskej činnosti v oblasti soundartu a intermediáneho umenia.

pssst je séria koncertných udalostí venovaná súčasnej a experimentálnej hudbe v podaní umelcov a umelkýň nekompromisne skúmajúcich periférie hudobného myslenia.
Žijeme v dobe najväčšej hudobnej, kompozičnej a nástrojovej pestrosti v dejinách. Takže: Koľkými spôsobmi sa dá hrať na gitare?
Kam siahajú hranice experimentu a improvizácie?
Kam ďalej z európskej tradície, veľkolepých koncertných sál a poriadku kvintakordu?

Séria pssst je aktivitou projektu New New Music, ktorý je súčasťou Trenčín 2026. Trenčín 2026 finančne podporujú Mesto Trenčín, Trenčiansky samosprávny kraj a Ministerstvo kultúry SR. Partnerom je Európska únia.

Mastičkárky - výroba prírodných mastí od A do Z v každej domácnosti / APRÍL
2026-04-24 16:00 - 19:00 | ŽiTo v SÝPKE, Moravské Lieskové 734/1, Moravské Lieskové
Výroba prírodných mastí od A do Z
Pozývame vás na sériu voňavých, praktických stretnutí venovaných výrobe prírodných mastí a domácich bylinných pomocníkov.
Spoločne nazrieme do sveta bylín, živíc, olejov a tradičných postupov, ktoré si môžete jednoducho preniesť aj do vlastnej domácnosti. Domácu prírodnú lekárničku totiž môžeme začať budovať už na jar – v období, keď sa príroda prebúdza a ponúka svoje prvé dary.

Termíny stretnutí
PRIHLASOVANIE: https://forms.gle/d3GVMy9fUyeqhh7z6
Apríl: Vôňa jari24. 4. | 16:00 – 19:00
PRIHLASOVANIE:
Máj: Hojnosť záhradných bylín22. 5. | 16:00 – 19:00
Prihlasovanie začiatkom mája

Cena
35 EUR / 1 stretnutie (cca 3 hodiny)Domov si odnesiete vlastné výtvory

O čom bude stretnutie v APRÍLI
Už po druhý krát sa ponoríme do rajov prirodzeného liečenia - Cez vône, cez miešanie masti a olejových zmesy až po telové sviečky a liečivý dotyk. Ukážeme si rôzne spojenia liečivých olejov, povieme si viac o macerovani liečivých bylín a ich použití. Zalozime si vlastný macerat a v praxi si zažijeme prácu s emóciami uloženými v tele a ich uspokojením. Vysvetlíme si, prečo a ako je to dôležité pre naše prirodzene zdravie a domov si odnesiete masť šitu na mieru a bylinnu zmes na naparovanie pre pokojnú mysel.
Informácie k stretnutiu v máji dodáme čoskoro.

Bylinkové piatky v SÝPKE
Súčasťou stretnutí je aj jemná a praktická ukážka dotykových techník, ktoré môžete využiť pri každodennej starostlivosti o seba a svojich blízkych.
Spoločne si pripravíme olej a píling a ukážeme si ich využitie pri uvoľňovaní napätia z tela.

Kto vás bude stretnutiami sprevádzať?
Sprevádzať vás bude Veronika Riava Skot
🌿 Voňavý čas pre všetky, ktoré chcú spomaliť, tvoriť a znovuobjaviť silu prírody.

Joga&Brunch
2026-04-25 09:30 - 11:30 | ŽiTo v SÝPKE, Moravské Lieskové 734/1, Moravské Lieskové
Jóga a raňajky? U nás Príďte si začvičiť, oddýchnuť a dobre sa najesť už 25. apríla (sobota) k nám do ŽiTo v SÝPKE. My prichystáme raňajky, Romy @rommyogi s vami zacvičí a spoločne nám bude dobre Chcete sa pridať? Rezervujte si miesto cez info@zitovsypke.sk alebo cez IG @rommyogi PS: zoberte aj manželov a deti, ti sa vedia na brunch pridať alebo sa pohrať v našej záhrade.
Cena 16 eur obsahuje rannú jógu, brunch (výber z koláča, jogurtu a chlebíka s pomazánkou) a kávičku či čaj 🙂

MAĽBY NA TEXTIL TECHNIKOU VOSKOVÉHO BATIKU s Deep Art Space
2026-05-09 14:00 - 17:00 | ŽiTo v SÝPKE, Moravské Lieskové 734/1, Moravské Lieskové
Príďte sa naučiť prostredníctvom Deep Art Space maľbu na textil technikou voskového batiku a stráviť príjemný tvorivý čas. Prevedieme vás základmi tejto zaujímavej techniky. Voskový batik je výtvarná technika, pri ktorej sa vzory na textil vytvárajú nanášaním horúceho vosku špeciálnym nástrojom – tjantingom alebo štetcom a následným nanášaním farbieb na nepokryté časti textílie.
Vosk chráni časti látky pred novou vrstvou farby a takto nám dovoľuje vytvárať faberné variácie. Voskový batik je starobylá technika maľby voskom na textil, známa už z Indonézie, Egypta či Afriky. Na workshope spoločne preskúmame, ako možno túto tradičnú techniku pretvoriť do súčasného tvorivého kontextu a vytvoriť textilný obraz podľa vlastného nápadu alebo predlohy.
Predošlé skúsenosti s technikou alebo tvorením nie sú potrebné.
Cena 55 eur
V cene je zahrnutý materiál a pomôcky – farby, vosk, štetce, ceruzky, skicár, žehlička, tavička na vosk, vosk, rámy, plátno.

Viac info a prihlasovanie: https://deepartspace.org/prihlasovaci-formular/

WORKSHOP: Kompostovanie Živá záhrada - PRESUNUTÉ NA INÉ MIESTO
2026-05-15 00:00 - 23:59
Upozornenie: Workshop bude presunutý do sídla Živá záhrada v Leopoldove. Viac informácií na ich webovej stránke.
Workshop BIOLOGICKY KVALITNÉ KOMPOSTOVANIE pre obnovu pôdy v praxi
Pozývame vás na workshop kompostovania, ktorý v priestoroch ŽiTo v SÝPKE usporadava Živá záhrada 15. 5. 2026
Kurz si viete zakúpiť prostredníctvom ich stránky - https://www.zivazahrada.sk/produkt/workshop-kompostovanie/
Biologicky kvalitný kompost je živým základom zdravia pôdy – aktivuje potravnú sieť pôdy a podporuje prirodzené procesy v záhradách, na farmách aj vo verejnej zeleni. Presahuje chápanie kompostu ako spracovaného odpadu či zdroja organickej hmoty. Je nástrojom vedomej obnovy krajiny, vitality rastlín, kvality potravín, vyššej odolnosti voči suchu a teplotným výkyvom, dlhodobej úrodnosti a menšej závislosti od externých vstupov.
Workshop je postavený na princípoch mikrobiológie pôdy (Dr. Elaine Ingham) a metodike Johnson-Su bioreaktora, ktoré vznikli na základe desaťročí výskumu a praxe s farmármi po celom svete.
Čo sa naučíte
✓ Čo je biologicky kvalitný kompost, ako sa líši od bežného kompostu
✓ Ako podporiť bakteriálnu a hubovú zložku kompostu
✓ Ako pracovať s pomerom C:N v kontexte mikrobiálneho života
✓ Ako kompostom podporiť prirodzenú potravnú sieť pôdy
✓ Ako aplikovať kompost, extrakt a kompostový čaj podľa cieľa
✓ Ako čítať známky regenerácie pôdy v praxi

Teoretická časť

princípy potravnej siete pôdy
sukcesia mikroorganizmov v pôde a komposte
rozdiel medzi bakteriálnym a hubovým kompostom
vstupné materiály a ich biologická hodnota
skladovanie a manažment kompostu
kompostový výluh, extrakt a čaj
aplikácia v tuhom aj tekutom stave

Praktická časť

ukážka mikrobiómu kompostu pod mikroskopom
založenie kompostu
výroba kompostového extraktu
určenie pôdneho typu a zhodnotenie zdravia pôdy

Pre koho je workshop určený

záhradkárov, ktorí chcú ísť hlbšie než „kompostovať bioodpad“
farmárov hľadajúcich nástroje regenerácie pôdy
pedagógov a ľudí so záujmom o zdravú pôdu
správcov mestskej zelene so záujmom o tvorbu zdravých priestorov
všetkých, ktorí chcú obnovovať pôdu bez závislosti od syntetických vstupov

Čo si odnesiete
praktickú príručku
prehľad materiálov a pomerov C:N
nový pohľad na pôdu ako živý ekosystém
bonus vo forme darčeka pre pokračovanie doma

Workshop je vstupnou bránou do praktickej práce s mikrobiálnou kvalitou pôdy a kompostu – pochopíte procesy a získate nástroje, ktoré môžete okamžite aplikovať. Sprostredkúme vlastné praktické skúsenosti z práce s tisíckami vzoriek pôdy a kompostu, kompostujeme sami aj spolu s absolventmi workshopu a zákazníkmi. Prístup, ktorý učíme, dlhodobo aplikujeme v praxi nezávislých pôdohospodárskych poradcov.
Ak sa chcete vydať na hlbšiu cestu pochopenia pôdy, jednodňový workshop nestačí – vtedy odporúčame niekoľkomesačný Kurz zdravej pôdy a kompostovania.
Ak však chcete začať konať, tento workshop vám dá pevné základy, od ktorých sa môžete bezpečne odraziť.

PROGRAM WORKSHOPU
10:00 – 10:30

Predstavenie a úvod

10:30 – 11:30

Prečo kompostovať
Druhy kompostovania

11:30 – 11:45 Prestávka
11:45 – 12:15

Prehliadka farmy

12:15 – 13:30

Kvalita kompostu
Vstupné materiály
Založenie kompostu
Tepelná fáza a fáza zretia

13:30 – 14:30 Obed
14:30 – 15:00

Mikroskopia

15:00 – 15:50

Skladovanie kompostu,
Tekuté produkty a aplikácia

15:50 – 16:00 Prestávka
16:00 – 17:30

Praktické založenie kôp

17:30 – 18:00

Zhrnutie a ukončenie

Workshopu sa v minulosti zúčastnili záhradkári, profesionálni záhradníci, ekologickí aj konvenční farmári, správcovia mestskej a verejnej zelene, starostovia obcí, zástupcovia štátnych inštitúcií, pedagógovia, študenti, dôchodcovia, lektori a žiaci permakultúrneho dizajnu, ľudia hľadajúci rekvalifikáciu aj prevádzkovatelia kompostární.
Vítaní sú aj projektanti, architekti, členovia ochranárskych združení, aktéri bioekonomiky, pracovníci zodpovední za odpadové hospodárstvo miest a obcí, ako aj tvorcovia, vypisovatelia a hodnotitelia dotačných schém, ktorí chcú lepšie porozumieť biologickým procesom v komposte a pôde aj ich praktickým dopadom.

Podporná skupina dojčenia
2026-05-15 10:00 - 11:00 | ŽiTo v SÝPKE, Moravské Lieskové 734/1, Moravské Lieskové
Rozbiehame podpornu skupinu dojčenia, ktorá je otvorená pre všetky ženy, ktoré majú záujem o podporu a zdieľanie skúseností pri dojčení a materstve.
Na úspešné dojčenie majú veľký vplyv chvíle tesne po pôrode, preto sú vítané aj tehotné.
Chceme vytvoriť miesto, kde sa budeme navzájom inšpirovať, motivovať a pomáhať si. Či už ste na začiatku svojej dojčiacej cesty, alebo už máte viac skúseností, naša skupina je tu pre vás.
Príďte, podeľte sa o svoje príbehy, nájdite podporu a odpovede na otázky v príjemnom a bezpečnom prostredí. Tešíme sa na každú z vás!
Kurz vedie laktačná poradkyňa Mgr. Lucia Gašparíková
kontakt: 0905 408 136

Seminár Kolo roka v zeleninovej záhrade | 16. 5. – Zdravé priesady
2026-05-16 09:30 - 15:00 | ŽiTo v SÝPKE, Moravské Lieskové 734/1, Moravské Lieskové
Séria celodenných workshopov, ktoré vás počas jedného roka prevedú pestovaním zeleniny v súlade s prírodou – od prvých plánov až po zimné zazimovanie a hostinu z vlastných plodov. Workshopy sú určený pre všetkých, ktorí chcú lepšie porozumieť svojej záhrade, pôde a sezónnym cyklom – pre začiatočníkov aj mierne pokročilých pestovateľov, komunitné záhrady, pedagógov či nadšencov prírodného pestovania. Jednotlivé stretnutia na seba nadväzujú, no je možné absolvovať aj samostatné termíny.
PRIHLASOVANIE: https://forms.gle/rzoWTidCKA8Mfic69
Termíny a témy
14. 2. – Plánujeme zeleninovú záhradu | Lunárny kalendár, výber osiva, zakladanie pareniska, rôzne typy zeleninových záhonov.
14. 3. – Príprava pôdy | Jarné výsevy, zakladanie kompostoviska, predpestovanie priesad, výroba mulču.
16. 5. – Zdravé priesady | Výsadba priesad na záhony, prevencia proti škodcom a chorobám, mulčovanie.
13. 6. – Hospodárne zalievanie | Odburiňovanie, zber a spracovanie úrody a semien, bylinkové kvasy a čaje.
22. 8. – Medziplodiny | Výsevy a výsadba na uvoľnené záhony, zelené hnojenie, zber a spracovanie úrody.
10. 10. – Zazimovávanie záhonov | Starostlivosť o pôdu, prehadzovanie kompostu, zber a uskladnenie plodov a semien.
28. 11. – Zimná zelenina a hostina | Zimná zelenina na záhone, zazimovanie vodných prvkov, efektívne skladovanie potravín, zimné záhradné zápisky a hostina z domácich produktov.
Ako workshop prebieha:
trvanie: 5 hodín (2,5 h pred obedom + 2,5 h po obede)
teoretická aj praktická časť (workshop prebieha za každého počasia)
študijné materiály a pomôcky pre účastníkov v cene (tabuľky, semienka, zoznamy, odporúčania)
malá skupina – max. 25 účastníkov
súčasťou je obed a podľa sezóny aj ochutnávka zo zeleniny a byliniek zo záhrady
Počas workshopov bude možné zoznámiť sa aj so študijnými materiálmi Školy PK, témou prírodných záhrad a aktivitami ŽiTo v SÝPKE.
Cena: 50 EUR / 1 seminár (5 hodín). V cene je obed a študijné materiály
Kto vás seminárom prevedie?
Zuzana Pastorková:
"Permakultúrou žije od chvíle, kedy do nej bola zasvätená. Hospodári na 27 árovom pozemku v Dlhej nad Váhom, pôsobí ako permakultúrna lektorka a dizajnérka v rámci projektu ZaZem, je ambasádorkou Prírodných záhrad na Slovensku.

Šesť rokov bola zapojená do projektu CSABA (komunitou podporované poľnohospodárstvo Bratislava). Ako jedna z dodávateliek zabezpečovala čisté domáce potraviny pre vyše 30 rodín. V súčasnosti predáva prebytky z Ukážkovej prírodnej záhrady v Dlhej nad Váhom formou predaja z dvora. Venuje sa aj pestovaniu a uchovávaniu čistého, ďalej množiteľného osiva zeleniny, byliniek a kvetov.

Jej prírodná záhrada otvára brány širokej verejnosti raz ročne v rámci Víkendu otvorených parkov a záhrad. Okrem toho pravidelne sprevádza záujemcov prírodnou záhradou bohatou na permakultúrne riešenia v rámci projektu Školy Permakultúry – Komentované prehliadky permakultúrnych pozemkov." Zdroj Permakultúra v meste

Joga&Brunch
2026-05-22 09:00 - 11:00 | ŽiTo v SÝPKE, Moravské Lieskové 734/1, Moravské Lieskové
Jóga a raňajky? U nás Príďte si začvičiť, oddýchnuť a dobre sa najesť už 24. mája (piatok) k nám do ŽiTo v SÝPKE. My prichystáme raňajky, Romy @rommyogi s vami zacvičí a spoločne nám bude dobre A výhoda? V tom istom čase u nás prebieha aj škôlkarske doobedie, preto deti vedia stráviť príjemný čas s našou envirolektorkou a vy si zacvičíte. Chcete sa pridať? Rezervujte si miesto cez info@zitovsypke.sk alebo cez IG @rommyogi PS: zoberte aj manželov a deti, ti sa vedia na brunch pridať alebo sa pohrať v našej záhrade.
Cena 16 eur obsahuje rannú jógu, brunch (výber z koláča, jogurtu a chlebíka s pomazánkou) a kávičku či čaj 🙂

Mastičkárky - výroba prírodných mastí od A do Z v každej domácnosti / MÁJ
2026-05-22 16:00 - 19:00 | ŽiTo v SÝPKE, Moravské Lieskové 734/1, Moravské Lieskové
Výroba prírodných mastí od A do Z
Pozývame vás na sériu voňavých, praktických stretnutí venovaných výrobe prírodných mastí a domácich bylinných pomocníkov.
Spoločne nazrieme do sveta bylín, živíc, olejov a tradičných postupov, ktoré si môžete jednoducho preniesť aj do vlastnej domácnosti. Domácu prírodnú lekárničku totiž môžeme začať budovať už na jar – v období, keď sa príroda prebúdza a ponúka svoje prvé dary.

Termíny stretnutí
PRIHLASOVANIE: https://forms.gle/5G3WLfUUj2s6XKgP7
Máj: Hojnosť záhradných bylín22. 5. | 16:00 – 19:00

Cena
35 EUR / 1 stretnutie (cca 3 hodiny)Domov si odnesiete vlastné výtvory

O čom bude stretnutie v MÁJI
Čo všetko nám rastie v záhradke, na lúke či v sade - a možno si to ani neuvedomujeme? Alebo to poznáme, no sme zvedaví, ako sa dajú dary prírody využívať rôznorodo a s rešpektom?
Ak nám počasie dovolí:
~ prejdeme sa hojnosťou areálu ŽiTo v SÝPKE
~ skloníme sa k Zemi a nazbierame si z jej darov
~ ukážeme si, ako rastliny správne spracovať a používať tak, aby nám slúžili počas celého roka
~ doprajeme si krátky masážny a očistný rituál spojený so živlami
~ stretnutie zakončíme spoločným čajom v sade s panenským medom od divých včiel
Domov si odnesiete vlastnoručne vytvorené maceráty, zážitok zapísaný v tele aj zdieľané poznatky.
Prosíme, prineste si aspoň dva čisté a suché zaváraninové poháre (3 dcl) s viečkom a terénne topánky.
Všetko ostatné je zahrnuté v cene stretnutia.

Bylinkové piatky v SÝPKE
Súčasťou stretnutí je aj jemná a praktická ukážka dotykových techník, ktoré môžete využiť pri každodennej starostlivosti o seba a svojich blízkych.
Spoločne si pripravíme olej a píling a ukážeme si ich využitie pri uvoľňovaní napätia z tela.

Kto vás bude stretnutiami sprevádzať?
Sprevádzať vás bude Veronika Riava Skot
🌿 Voňavý čas pre všetky, ktoré chcú spomaliť, tvoriť a znovuobjaviť silu prírody.

DEGUSTORIUM
2026-05-30 10:00 - 18:00 | ŽiTo v SÝPKE, Moravské Lieskové 734/1, Moravské Lieskové
DEGUSTORIUM sa na jeden deň stane autentickým miestom stretnutí, poznávania a spojí výrobcov kvalitných potravín a tých, ktorí akokoľvek s ich výrobou súvisia s konzumentmi, pre ktorých je kvalita dominujúcou prioritou.
Festival je skvelou príležitosťou na prezentáciu kvalitných produktov a výnimočných ľudí, ktorí sú súčasťou ich príbehov. Vytvára priestor na výmenu skúseností, ponúka inšpirácie. Súčasťou programu sú zaujímavé diskusie na atraktívne témy, výnimoční rečníci, degustácie, workshopy, varenie naživo a nechýbajú ani trh a pouličné jedlo.
Od roku 2024 prešiel festival na "putovný" a mení svoje lokácie. Každé dva roky sa koná na novom mieste s cieľom upozorniť na zaujímavé lokality, úspešné komunity a inšpirovať ľudí k cestovaniu po našich regiónoch. Tento rok prichádza do nádherného kopaničiarskeho regiónu, na úpätie Bielych Karpát, do Moravského Lieskového. Našim hostiteľom a spolu organizátorom bude @ŽiTo v Sýpke a @Trh Sýpka.

Víkend otvorených parkov a záhrad
2026-06-06 09:00 - 20:00 | ŽiTo v SÝPKE, Moravské Lieskové 734/1, Moravské Lieskové
Milí priatelia parkov a záhrad, radi by sme vás opäť aj tento rok pozvali do našej certifikovanej prírodnej záhrady na podujatie Víkend otvorených parkov a záhrad.
Tento rok sa na vás tešíme 6. júna 2026 (sobota) a pozývame objavovať tému „Oči záhrady.“
Počas dňa bude pre návštevníkov prístupná naša certifikovaná prírodná záhrada.
Kaviareň otvorená 9:00 - 20:00
PODUJATIE JE BEZPLATNÉ
Program:

Počas celého dňa na vás čaká záhradné bingo, záhradná hľadacia hra o malé odmeny, prechádzky rozkvitnutou certifikovanou prírodnou záhradou, detské hracie prvky, piknik v slivkovom sade

Dopoludňajší program Víkend otvorených parkov a záhrad
10:00 – 11:30 - Environmentálny workshop Oči v záhrade
10:30 – 11:00 - Komentovaná prechádzka certifikovanou prírodnou záhradou
10:30 – 12:30 - Workshop s umelkyňou Mariannou Ambrušovou na tému Dúhovka – spoločne vytvoríme abstraktné kolektívne dielo
11:00 – 16:00 - Piknikové košíky a brunch v záhrade
A máme pre vás aj malú novinku – na našom bare pribudlo víno zo Slobodného vinárstva.

Slivkový sad znie | 15:00 – 20:00
Popoludní sa záhrada premení na miesto hudby, divadla a spoločných zážitkov.
15:00 – 16:30 - Environmentálny workshop Oči v záhrade
16:00 – 16:45 - Akustický koncert Martin Bohém
17:00 – 17:45 - Detské divadlo Krpci z tretieho vchodu – Peter Gärtner
18:00 – 18:30 - Komentovaná prechádzka certifikovanou prírodnou záhradou
19:00 – 20:00 - Koncert skupiny Longital
Podujatie Slivkový sad znie vzniklo vďaka podpore Európskeho hlavného mesta kultúry Trenčín 2026 a Trenčianskeho samosprávneho kraja.

Vstup na všetky sobotné aktivity je počas celého dňa zadarmo

Slivkový sad znie 6.6.2026
2026-06-06 15:00 - 20:30 | ŽiTo v SÝPKE, Moravské Lieskové 734/1, Moravské Lieskové
Slivkový sad znie po prvýkrát!
Pozývame vás stráviť letné popoludnie v našom slivkovom sade ~ mieste, kde sa stretáva príroda, hudba, detská radosť a komunita.
Príďte si oddýchnuť do tieňa stromov, stretnúť známe tváre aj nových susedov a užiť si program, ktorý sme pripravili pre malých aj veľkých. Veríme, že sad nie je len miesto, kde rastú stromy. Je to priestor na stretnutia, rozhovory, oddych a spoločné zážitky. Budeme radi, ak si vezmete deku, rodinu, priateľov či susedov a vytvoríme spolu príjemné komunitné popoludnie.
Čaká nás popoludnie plné hudby, divadla, objavovania prírody a spoločných zážitkov v jedinečnej atmosfére ŽiTo v SÝPKE.

SLIVKOVÝ SAD ZNIE - 15:00 – 20:00Vstup je zadarmo!

Program 15:00 – 16:30Oči v záhrade – environmentálny workshop pre zvedavých objaviteľov
16:00 – 16:45Martin Bohém – akustický koncert pod stromami
17:00 – 17:45Krpci z tretieho vchodu – detské divadlo Petra Gärtnera
18:00 – 18:30Komentovaná prechádzka našou certifikovanou prírodnou záhradou
19:00 – 20:00Longital – večerný koncert, ktorým spoločne uzavrieme deň u nás v záhrade na pódiu

Počas celého dňa Záhradné BINO Záhradná hľadacia hra o malé odmeny Certifikovaná prírodná záhrada Detské ihrisko a hracie prvky Piknik v slivkovom sade
Súčasťou dňa bude aj Víkend otvorených parkov a záhrad, počas ktorého budete môcť spoznať náš areál a záhradu trochu inak. Celý dopoludňajší program nájdete v podujatí Víkend otvorených parkov a záhrad ŽiTo v SÝPKE.

Podujatie Slivkový sad znie je realizovaný vďaka podpore Európskeho hlavného mesta kultúry Trenčín 2026 a Trenčianskeho samosprávneho kraja.
Tešíme sa na vás v ŽiTo v SÝPKE.

Seminár Kolo roka v zeleninovej záhrade | 13. 6. – Hospodárne zalievanie
2026-06-13 09:30 - 15:00 | ŽiTo v SÝPKE, Moravské Lieskové 734/1, Moravské Lieskové

Úvod do Nenásilnej komunikácie (NVC - nástroj pre budovanie vzájomného porozumenia a empatie) a Somatic Experiencing® (metoda na uvoľňovanie stresu a traumy prostrednictvom regulácie nervoveho systemu)
2026-06-13 14:30 - 17:00 | ŽiTo v SÝPKE, Moravské Lieskové 734/1, Moravské Lieskové
Máte po dôležitých rozhovoroch pocit, že vám chýbalo pochopenie, alebo vás mrzí spôsob, akým ste reagovali? Cítite v napätých chvíľach tendenciu bojovať, alebo by ste najradšej „zmizli" už počas alebo pred samotným rozhovorom? Kľúč k zmene sa skrýva v prepojení našej nervovej sústavy a jazyka, ktorý používame.

Pozývame vás na 2,5 h úvodné stretnutie, kde si priblížime, ako naše telo spracováva stres skôr, než zasiahne vedomá myseľ. Ukážeme si, ako namiesto hodnotení a výčitiek začať zrozumiteľne hovoriť o svojich pocitoch a potrebách prostredníctvom princípov NVC.

Program stretnutia:
•Práca s nervovou sústavou: Základy regulácie stresu podľa metódy Somatic Experiencing®.
•Štyri kroky NVC: Ako prejsť od hodnotenia a výčitiek k pozorovaniu, pocitom, potrebám a jasným prosbám.
•Praktický preklad: Ukážka toho, ako transformovať vnútorné napätie do zrozumiteľného vyjadrenia.
•Bezpečný priestor pre vaše otázky aj prípady zo života

Príklad NVC v praxi:
➡️Bežná reakcia (hodnotenie, výčitka, interpretácia):„Ty ma vôbec nepočúvaš a vždy len pozeráš do mobilu, keď ti niečo hovorím! Nezaujímam ťa, si sebecký."
➡️NVC reakcia (pozorovanie, pocit, potreba, prosba):„Keď vidím, že sa pri našom rozhovore pozeráš do telefónu (pozorovanie), cítim sa smutne (pocit), pretože je pre mňa dôležité spojenie (potreba). Mohol by si, prosím, ten mobil odložiť, kým to dopoviem? (prosba)."

S kým sa stretnete?
Veronika Kyseľová – má ukončený akreditovaný výcvik Mediácie na základe nenásilnej komunikácie. Aktuálne prehlbuje svoje vedomosti v 3 ročnom výcviku Somatic Experiencing® a prechádza procesom na certifikáciu lektora NVC. Svoje zručnosti rozvíja asistenciou na kurzoch pre mediáciu a rodičovstvo, je aktívnou účasťou v peer skupinách a podporou blízkeho okolia pri riešení komunikačných výziev.

Vstupné dobrovoľné.

TRH Sýpka Jún
2026-06-20 08:00 - 13:00 | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 20. júna 2026
Čas? 8:00 – 13:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod mentoringom Slow Food Pressburg

Divadelno-tanečné predstavenie Na dlhé lakte
2026-07-04 18:00 - 20:00 | ŽiTo v SÝPKE, Moravské Lieskové 734/1, Moravské Lieskové
Príďte zažiť nezabudnuteľné divadelno-tanečné predstavenie Na dlhé lakte združenia Neskorý zber.

Autorský projekt s názvom Na dlhé lakte prináša v pohyblivých obrazoch témy proximity, ohraničenia ale aj priepustnosti a obmedzení. Skúma mieru blízkeho až úzkeho kontaktu s partnerom, ktorá nezávisí od metrickej vzdialenosti. Trpezlivosť, s akou podstupujeme procesy nastavené „na dlhé lakte", nám poskytuje možnosť reflexie našich spontánnych rozhodnutí a reakcií, možnosť vychutnať si prítomnosť a realitu, v otvorenom priestore kĺzať po pomyselných krivkách geografického záznamu krásy a radosti. Všetci chceme niečo zanechať ale kto sa na to chce pozerať?
Galéria reprezentuje pamäť a históriu. Jej prítomnosť ponúka konfrontáciu so sebou samým, so slobodou, s obmedzeniami a hranicami.

Tvorivý tím projektu:
choreografia/interpretácia: Monika Čertezni, Daniel Raček, Anna Sedlačková, Katarína Vlniešková
scéna a kostýmy: Alica Mikócziová
hudba: Peter Zagar
svetelný dizajn: Jozef Miklós
technická podpora: Adam Sedlačko
produkcia: Neskorý zber, o.z.
Z verejných zdrojov podporil Fond na podporu umenia.

Napísali o projekte:
„Tanečný program pokračuje uvedením projektu z dielne Neskorý Zber OZ, ktoré je platformou pre zdieľanie umeleckých názorov a výpovedí zrelej generácie tanečných umelcov a umelkýň.
Prichádzajú s projektom Na dlhé lakte, ktorému svedčí priestor galérie a prináša do nej divákom témy približovania, ohraničenia, priepustnosti, krásy a radosti. Ľahkosť, s akou zrelé tanečné umelkyne a umelec rozohrávajú predstavenie v priestore je pôsobivá, nákazlivá a divákom prirodzene blízka."

Kapacita priestoru je obmedzená na 45 stoličiek.
Rezervácie si môžete zabezpečiť cez formulár: https://forms.gle/oc8EUfu9UNVyD5ri7 alebo na mobile: 0903923231.
DOBROVOĽNÉ VSTUPNÉ.

TRH Sýpka Júl
2026-07-18 08:00 - 13:00 | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 18. júla 2026
Čas? 8:00 – 13:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod mentoringom Slow Food Pressburg

Land art - umenie v krajine
2026-07-25 11:00 - 14:00 | ŽiTo v SÝPKE, Moravské Lieskové 734/1, Moravské Lieskové
Príďte si s deťmi zahrať sa na sochárov. Vyskúšate si Land art v praxi pre všetky vekové kategórie. Súčasťou bude aj inšpiratívne rozprávanie o umení v krajine pre dospelých.

Účastníci si vyskúšajú tvorbu jednoduchých výtvarných objektov z prírodných materiálov, ktoré nájdu priamo v okolitej krajine – napríklad z konárov, listov, kameňov, trávy, hliny či plodov.

Pod vedením lektorov budú objavovať, ako možno krajinu vnímať nielen ako miesto pohybu a oddychu, ale predovšetkým ako priestor pre fantáziu, hru a tvorbu. Workshop podporí citlivosť k prírodnému prostrediu, vlastnú predstavivosť aj radosť z tvorby.

Výsledkom budú drobné dočasné objekty alebo spoločná priestorová inštalácia, ktorá vznikne priamo v mieste konania podujatia.

Odborníci budú hovoriť o práci s prírodnými materiálmi a ukážu príklady významných realizácií v krajine. Uvidíte, ako môže súčasné umenie citlivo reagovať na konkrétne miesto, jeho atmosféru, históriu a prírodný charakter.
Predstavíme land art ako umelecký prístup, ktorý od druhej polovice 20. storočia rozširuje hranice výtvarného umenia za galerijné priestory a vstupuje priamo do krajiny. Zameria sa na vzťah medzi umeleckým dielom, prírodným prostredím, časom, premenlivosťou počasia a skúsenosťou diváka.

Cieľom je priblížiť verejnosti možnosti tvorby v otvorenej krajine a podporiť vnímanie umenia ako prirodzenej súčasti prostredia, v ktorom žijeme.

Rezervujte si miesto vopred, počet účastníkov je obmedzený.
Pozývame vás na podujatie v rámci projektu Socha v ovocnom sade U Harušťákov. Je to umelecké sympózium v otvorenej krajine so zameraním na súčasné výtvarné umenie mimo tradičných galerijných priestorov.

Náš projekt je realizovaný vďaka podpore Európskeho hlavného mesta kultúry Trenčín 2026 a Trenčianskeho samosprávneho kraja. Ďakujeme.
Podujatie usporiadava Joy'n'Work - Radostná práca, Sad u Harušťákov

TRH Sýpka August
2026-08-22 08:00 - 13:00 | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 22. august 2026
Čas? 8:00 – 13:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod mentoringom Slow Food Pressburg

Seminár Kolo roka v zeleninovej záhrade | 22. 8. – Medziplodiny
2026-08-22 09:30 - 15:00 | ŽiTo v SÝPKE, Moravské Lieskové 734/1, Moravské Lieskové

Seminár Kolo roka v zeleninovej záhrade | 10. 10. – Zazimovávanie záhonov
2026-10-10 09:30 - 15:00 | ŽiTo v SÝPKE, Moravské Lieskové 734/1, Moravské Lieskové

Seminár Kolo roka v zeleninovej záhrade | 28. 11. – Zimná zelenina a hostina
2026-11-28 09:30 - 15:00
